paragraph_text: Kad se svojevremeno preselila iz rodne Vojvodine u Beograd, obiteljsku kuću koju je stekla u braku s prvim suprugom zamijenila je za stan u centru Beograda. Iz prvog braka ima kćer. Dok je 1963. godine snimala film Radopolje, upoznala se s dvadesetogodišnjim glumcem subotičkog kazališta, budućim pjevačem Zvonkom Bogdanom, za kojeg se nešto poslije udala i s njim u braku provela 6 godina. Ona ga je sredinom 1960-ih dovela u Beograd. Prema riječima Zvonka Bogdana, Giza i njena kći nisu se snašle kad su se preselile iz provincije u Beograd, a zbog poslovanja njene kćeri, i Bogdanu je bila ugrožena egzistencija i na intervenciju njegove majke, koja se protivila braku s Gizom, Bogdan se "izvukao iz cijele priče".